|  |  |
| --- | --- |
| **Tárgy:** | **Gazdasági és Jogi Bizottság RENDKÍVÜLI NYILVÁNOS ülése** |
| **Helyszín:** | **Polgármesteri Hivatal I. emeleti Kistanácskozó** |
| **Időpont:** | **2022. szeptember 09-én 09.00 órakor**  |
| **Jegyzőkönyv-****vezető:** | **Koncz-Háda Éva** |
| **Jelenléti ív** | **Név** | **Aláírás** | **Megjegyzés** |
|  | **Bokányi adrienn** |  | képviselő, a **bizottság elnöke** |
|  | **HORVÁTH GÁBOR** |  | , a bizottság tagja |
|  | **KOCZKA TIBOR** |  | , a bizottság tagja |
|  | **KOPCSÁNDI JÓZSEF** |  | , a bizottság tagja |
|  | **PUTZ ATTILA** |  | , a bizottság tagja |
|  | **DR. TAKÁTSNÉ DR. TENKI MÁRIA** |  | , a bizottság tagja |
|  | **TÓTH KÁLMÁN**  |  | , a bizottság tagja |
|  | **ABDOUL-GHAFOOR HISHAM** |  | külső szakértő, a bizottság tagja |
|  | **GYÖRGY GÁBOR ISTVÁN** |  | külső szakértő, a bizottság tagja |
|  | **DR. HARGITAI BÁLINT** |  | külső szakértő, a bizottság tagja |
|  | **DR. IPKOVICH GYÖRGY** |  | külső szakértő, a bizottság tagja |
|  | **MARTON ZSOLT** |  | külső szakértő, a bizottság tagja |
|  | **SZABÓ GYÖRGY** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA  |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | NAGYNÉ DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ  |  | Jogi és Képviselői Osztály, Jogi Iroda vezetője  |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. SZALAI ADRIENN |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Jogi és Képviselői Osztály,Vagyongazdálkodási és Városfejlesztési Iroda vezetője  |
|  | STÉGER GÁBOR |  | Közgazdasági és Adó Osztály vezetője  |
|  | KALMÁR ERVIN |  | Városüzemeltetési Osztály vezetője |
|  | BABÓS CSABA |  | Vas M. és Szombathely Város Reg.Vállalkozásfejleszt. Alapítv. Vállalkozói Kp. ügyvezető ig. |
|  | KOVÁCS VINCE |  | Vas Megyei Kereskedelmi és Iparkamara elnöke |
|  | FRIEDL TAMÁS |  | SZMJV Német Önkormányzatelnöke  |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | HORVÁTH CSABA |  | SZMJV Roma Nemzetiségi Önkormányzat elnöke  |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| VINCZÉNÉ Dr. MENYHÁRT MÁRIA |  | Egészségügyi és Közszolgálati Osztály vezetője |
| KRENNER RÓBERT |  | VASIVÍZ ZRT. vezérigazgatója |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Bokányi Adrienn, a Bizottság elnöke**: Nagy tiszelettel köszöntöm a Gazdasági és Jogi Bizottság tagjait a mai rendkívüli ülésünkön. Megállapítom, hogy 9 fővel a bizottság határozatképes. Az ülést 09:02 perckor megnyitom. Jegyzőkönyvhitelesítőnek Tóth Kálmánt szeretném felkérni. Kérném, hogy - most kivételesen - aki ezzel egyetért, az kézfelemeléssel jelezze. Úgy látom, hogy 9 egyhangú igen szavazattal megszavaztuk.

*A szavazásnál 9 fő bizottsági tag volt jelen.*

*A bizottság 9 egyhangú igen szavazattal Tóth Kálmánt elfogadta jegyzőkönyv- hitelesítőnek.*

**Bokányi Adrienn, a Bizottság elnöke:** Ellenpróbát nem kérek, sürgősségi indítványunk illetve a napirendhez további javaslatok nincsenek. Kérném, hogy a kiküldött szerint a napirendet aki elfogadja, az kézfelemeléssel jelezze. Úgy látom 9 egyhangú igen szavazatunk van, ellenpróbára nincs szükség.

 *A szavazásnál 9 fő bizottsági tag volt jelen.*

*A bizottság 9 egyhangú igen szavazattal a napirendet elfogadta, és az alábbi határozatot hozta.*

**183/2022. (IX.9.) GJB számú határozat**

A Gazdasági és Jogi Bizottság napirendjét az alábbiak szerint fogadta el:

**NYILVÁNOS ÜLÉS**

**1./ Javaslat a Megélhetésvédelmi Munkacsoport által javasolt intézkedések megtételére** */Közgyűlés 1./napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**2./ Javaslat a VASIVÍZ ZRt.-t érintő integrációs folyamattal kapcsolatos döntések meghozatalára** */Közgyűlés 2./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

 **Meghívott:** Krenner Róbert, a VASIVÍZ ZRt. vezérigazgatója

**Felelős:** Bokányi Adrienn, a Bizottság elnöke

**Határidő:** azonnal

**Bokányi Adrienn, a Bizottság elnöke**: A 2./ számú napirendi ponthoz szeretném jelezni, hogy a VASIVÍZ Felügyelő Bizottsága és Igazgatósága megtárgyalta az előterjesztésben foglaltakat, és azokat támogatta, viszont az aláírt kivonat még nem érkezett meg mostanáig. Ezt ezért nem tudjuk a bizottsági tagoknak jelenleg prezentálni.

**Dr. Ipkovich György, a bizottság tagja:** Megerősítem, hogy megtárgyalta, és elfogadta.

**Bokányi Adrienn, a Bizottság elnöke**: Köszönöm szépen, Polgármester Úr. Következik az 1./ számú napirendi pontunk tárgyalása.

**NYILVÁNOS ÜLÉS**

**1./ Javaslat a Megélhetésvédelmi Munkacsoport által javasolt intézkedések megtételére** */Közgyűlés 1./napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Bokányi Adrienn, a Bizottság elnöke**: Úgy gondolom, hogy egy nagyon komplex csomag áll most itt előttünk. A nehéz helyzetre való tekintettel önkormányzatunk - egyrészt a két munkacsoportnak a felállításával, illetve azóta is a folyamatos munkával – a lehető leggyorsabban reagált a kialakult nehéz helyzetre. Ezúton is szeretném megköszönni a munkacsoportoknak a munkáját, valamint Jegyző Úrnak, illetve az illetékes osztálynak a munkáját. Nagyon komoly energia és tudás lett befektetve annak érdekében, hogy ez a komplex anyag ilyen gyorsan és ilyen minőségben összeállhasson. Úgy gondolom, hogy az eddigi tapasztalok alapján Szombathelynek megint sikerült elől járnia és olyan anyagot összeállítania, ami akár egyébként pozitív mintaként és példaként szolgálhat más városok számára az elkövetkező időszakban. Csak abban tudok reménykedni, hogy minél több embernek fogunk tudni segíteni az elkövetkező nehéz időszakban. Hozzászólásra jelentkezőt látok. Megadom a szót Dr. Takátsné Dr. Tenki Mária képviselő asszonynak.

*9:05 perckor Szabó György, a bizottság tagja megérkezik az ülésterembe*.

**Dr. Takátsné Dr. Tenki Márai, a bizottság tagja:** Valószínű, hogy elkerülte a figyelmemet,hogy melyik költségvetési sorra tudjuk ezt megvalósítani, és van-e még ott majd tartalék, amellyel esetleg ezeket az alapokat lehet emelni?

**Bokányi Adrienn, a Bizottság elnöke**: Jegyző Úr?

**Dr. Károlyi Ákos, jegyző:** Tisztelt Elnök Asszony, Tisztelt Bizottság! Ennek a csomagnak a fedezetét majd a költségvetési rendeletben kell biztosítani. A jelenlegi segélyezéshez rendelkezésre álló 150 millió Ft nagyságrendileg várhatóan el fog fogyni év végén. Ezt nehéz megmondani, de nem annak a terhére kerül ez az új támogatási csomag bevezetésre, amely további költségvetési források biztosítását fogja igényelni abban a nagyságrendben, amit a határozati javaslatok tartalmaznak. 150 millió Ft-ot jelent a gázártámogatásnál és 50 millió Ft-ot a villanynál, civil szervezeteknél 2 millió Ft-ot szervezetenként, 3 millió Ft-ot pedig a FÉHE támogatásaként. Ezeket a forrásokat biztosítani kell, jelen pillanatban nincsen fedezetük. Nyilván azt jelenti, hogy gyakorlatilag három részletben lesz biztosítva. A szeptemberi módosításba kerül be az első rész, aztán majd a január-februári hónapokban az átmeneti gazdálkodást hozó rendeletben kell biztosítani, ami majd aztán beépül a 2023-as költségvetési rendeletbe, ez pedig már a március-áprilisi fedezetet is fogja biztosítani. Gyakorlatilag ott lesz vége a fedezetbiztosításnak, így szeptembertől a februári költségvetés elfogadásáig folyamatos munkát és tényleges fedezetbiztosítást fogja igényelni az önkormányzattól.

**Bokányi Adrienn, a Bizottság elnöke:** Köszönöm, Jegyző Úr! Megadom a szót Horváth Gábor képviselő úrnak.

**Horváth Gábor, a bizottság tagja:** Köszöm szépen, Elnök Asszony! Tisztelt Bizottság! Gondolom, hogy egy kis időnk azért áll rendelkezésre, hogy egy kicsit jobban beszéljünk erről a napirendi pontról. Több család is megkeresett már a körzetből. A peremkerületekben és a kertvárosban élőket igazán sújtja ez, főleg azokat akik a Kádár-kocka házakban élnek, és nem tudtak elvégezni nyílászáró-cserét vagy mondjuk cirkós, őrlángos gázkazánjuk van. Nagyon meglepték őket az elszabadult rezsiárak és, hogy milyen összegeket kell kifizetni. Én is egyetértek ezzel az anyaggal, és köszönöm a kidolgozását. Voltak megkeresések az elmúlt napokban. Pl. egyedülálló nyugdíjas hölgy, akinek 130.000 Ft a nyugdíja, vállalkozóként dolgozik mellette - biztosítással foglalkozik - és eseti bevételei vannak. Mondjuk az egyik hónapban van neki 40.000 Ft bevétele, másik hónapban semmi, aztán így tovább. Gondolom itt ki kell neki számolni a vállalkozás bevételével együtt, hogy éves szinten ne lépje túl az adott 150.000 Ft-ot havi szinten, és akkor jogosult lesz erre a támogatásra. Jól gondolom-e? Volt olyan megkeresés is, akinek 150.000 Ft felett van a nyugdíja az özvegyi járandósággal egyetemben. Mivel végrehajtás van bizonyos dolgok miatt, ezért vonnak a nyugdíjból, ami így 110.000 Ft. Gondolom ő is jogosult lesz így a támogatásra. Láttam még az előterjesztésben a gyógyszertámogatásnak a kiterjesztését is. Arról nincs szó az anyagban, hogy aki a gázártámogatást igénybe veszi, az igénybe veheti-e a gyógyszertámogatást is párhuzamosan. Erre kérek egy megerősítést, hogy akkor itt nincs ilyen tiltás. Látom azt, hogy aki a villanytámogatást igénybe veszi, akkor az kizárja a gázártámogatást vagy fordítva. Tehát a gyógyszernél ilyen jellegű megkötés nincsen? Ha az előző két támogatást igénybe veszi, attól még a gyógyszertámogatást tudja érvényesíteni? Van-e esetleg valamilyen adatbázis, ami alapján ezek az összegek megállapításra kerültek? Mármint hány ilyen család lehet a városban? Ez csak egy ilyen saccolás, maga az összegmegállapítás és a keret is? Elégséges lesz-e a keret? Látom az előterjesztésben és a határozati javaslatban, hogy ez majd menet közben változtatható, és ezt is pozitívnak gondolom, mert lehet, hogy nem jövünk ki ebből a keretösszegből. Köszönöm szépen.

**Bokányi Adrienn, a Bizottság elnöke:** Köszönöm, Képviselő Úr. Jegyző Úrnak megadom a szót.

**Dr. Károlyi Ákos, jegyző:** Köszönöm szépen, Elnök Asszony! Tisztelt Bizottság, Képviselő Úr. A jövedelemszámításra a szociális törvény megmondja a pontos szabályozást. Ami úgy hangzik, hogy a havi rendszeres jövedelemnél a megelőző hónap jövedelmét kell figyelembe venni. Az olyan típusú jövedelemnél, amit Képviselő Úr mondott, pedig a megelőző 12 hónap 1 havi átlagát kell számítani, és akkor ilyen módon valószínűleg bele fog férni ebbe a jövedelemhatárba, amit meghatároztunk. A szociális törvény mondja meg a jövedelem fogalmát is, most ezt teljesen pontosan nem tudnám idézni, hogy milyen kiadásokkal csökkentett bevételt nevesít a szociális törvény jövedelemként. Egyet tudok mondani, hogy attól viszont nem tudunk eltérni. Tehát ami a legfontosabb, és az utolsó kérdésre a válasz: ha teljesen őszinte vagyok, akkor kicsit a sötétben tapogatóztunk, mikor ezt a rendeletet nekiálltunk fogalmazni, mert pontosan arról van szó, amit Képviselő Úr mondott. Valószínű olyan célcsoport szorul most segítségre a támogatási rendszerünk tekintetében, akikkel eddig nem találkoztunk. Tehát ezek az emberek eddig nem jelentek meg, hiszen átlagfogyasztás fölött fogyasztanak, valamivel az eddigi rászorultakhoz képest jobb jövedelmi pozícióban vannak, de most mégis segítségre szorulnak. Őket próbáljuk megcélozni. Ezt úgy tudtuk megtenni, hogy olyan jövedelemhatárokat alkalmazunk, ami a legmagasabb a szociális rendeletünkben. Tehát ilyen magas jövedelemhatárok nincsenek egyébként. Ezzel próbáltunk elérni magasabb jövedelmi szintű szombathelyi, ugyanakkor a jelenlegi helyzetben mégis rászorult családokat. Direkt hasonlításként tértünk rá az anyagban, hogy még Székesfehérvár sem dolgozik ilyen magas jövedelemhatárral az újonnan bevezetett támogatásoknál, a fővárosról meg ne is beszéljünk. Mindezek mellett is azt gondoljuk, hogy a tényleges képet akkor fogjuk látni, amikor bejönnek a kérelmek. Egyébként ezt a rezsivédelmi adatlapot is ezért szeretnénk rendszeresíteni, hogy aki önkormányzati segítségre számít, ő is jelentkezzen, ismertesse nagyjából a jövedelmi helyzetét, mert ez alapján fogjuk aztán majd ténylegesen belőni azt a jó jövedelemhatárt, amivel hatékonyan fogunk tudni segíteni. Lehet, hogy ez is az, majd ki fog derülni, ha nem, akkor októberben korrigálni fogjuk a rendeletmódosítással. Az biztos, hogy ha a maximális támogatással számolunk, akkor 1500 családnak nyújtana segítséget ez a csomag legalább. Tehát jelentős segítséget fogunk tudni nyújtani, ehhez pedig az kell, hogy a jövedelemhatárt jól tudjuk belőni, ahhoz meg tapasztalati adatokra lesz szükség. Ezek az adatok pedig az adatlapon keresztül és az adott kérelmeken keresztül fognak rendelkezésre állni. Ahogy Képviselő Úr mondta, meg tudom erősíteni, egyik támogatási forma sem zárja ki a gyógyszertámogatást, amely bármilyen más támogatási forma mellett igénybe vehető.

**Bokányi Adrienn, a Bizottság elnöke:** Köszönjük, Jegyző Úr! Megadom a szót Képviselő Asszonynak.

**Dr. Takátsné Dr Tenki Mária, a bizottság tagja:** Kérdésem lenne: tehát ilyen 1500-ról beszélünk? Ez azt fogja eredményezni, hogy ennek jelentős része esetleg idősebb városi polgár vagy családos lesz. Van-e változás a júniusi Közgyűléshez képest a földszinti ügyfélfogadó részlegünkön? Hiszen nem mindenki alkalmazza az internetes keresőket, az otthoni letölthetőséget. Van-e ebben változtatás, hogy gördülékenyen menjenek ezek?

**Dr. Károlyi Ákos, jegyző:** Minden COVID-dal kapcsolatos ügyfélfogadást érintő korlátozást, amely módosításban megjelent, hatályon kívül helyeztünk a Közgyűlés után. Ugyanakkor azt is gondoljuk, hogy a COVID alatt kialakult jó gyakorlatokat nem szeretnénk megszüntetni. Jelen pillanatban minden szombathelyinek lehetősége van arra, hogy személyesen tartson kapcsolatot úgy, hogy bejön a hivatalba és adott ügyintéző pedik fogadja őt. Csak ezt most úgy tesszük meg, hogy vagy bejelentkezik időpontra, időpontot kér és úgy fogadják a kollégák, vagy ha nem kért időpontot, bejön, feltelefonálnak és lejön a kolléga. Tehát olyan üresjárat nincsen, hogy lent az ügyfélszolgálaton a kollégák ott ülnek, nincsenek ügyfelek és egyébként munkavégzés nem történik. Tehát azt gondolom, hogy így hatékonyabb, az ügyfelek számára pedig kényelmesebb. Minden szombathelyi polgár személyesen tud kapcsolatot tartani az ügyintézőkkel ebben a formában.

**Bokányi Adrienn, a Bizottság elnöke:** Köszönjük, Jegyző Úr! Hozzászólásra jelentkezőt nem látok. Úgy gondolom, hogy ez egy olyan napirendi pont és olyan határozati javaslat, amit reményeink szerint tudunk közösen és egyhangúan támogatni, ahogyan azt megtettük egyébként már a Szociális és Lakás Bizottság ülésén is. Arra kérem az ellenzéki képviselőket is, hogy álljanak e jó ügy mellé, és támogassák a rendeletmódosítást és a határozati javaslatainkat. Egy rendeletmódosításunk illetve három határozati javaslatunk van. Az lenne a kérdésem, hogy szavazhatunk-e egyben? Bólogatást látok mindkét irányból. Akkor kérném a bizottság tagjait, hogy a rendeletmódosításról illetve a határozati javaslatról - amennyiben azt támogatják - akkor kézfelemeléssel szavazni szíveskedjenek. Úgy látom, hogy időközben 10 főre nőtt a bizottság létszáma. 10 egyhangú szavazattal támogattuk mind a három határozati javaslatot valamint a rendeletmódosítást is.

 *A szavazásnál 10 fő bizottsági tag volt jelen.*

*A bizottság 10 egyhangú igen szavazattal a javaslatot efogadta és az alábbi határozatot hozta.*

**184/2022. (IX.9.) GJB számú határozat**

A Gazdasági és Jogi Bizottság a „*Javaslat a Megélhetésvédelmi Munkacsoport által javasolt intézkedések megtételére*” című előterjesztést megtárgyalta, és a települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet módosításáról szóló rendelettervezetet, valamint az I-III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2022. szeptember 9.

**Bokányi Adrienn, a Bizottság elnöke:** Következik a 2./ számú napirendi pont tárgyalása.

**2./ Javaslat a VASIVÍZ ZRt.-t érintő integrációs folyamattal kapcsolatos döntések meghozatalára** */Közgyűlés 2./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

 **Meghívott:** Krenner Róbert, a VASIVÍZ ZRt. vezérigazgatója

**Bokányi Adrienn, a Bizottság elnöke:** Köszöntöm a VASIVÍZ munkatársait, Vezérigazgató Urat és Osztályvezető Asszonyt. A vitát megnyitom, hozzászólásra jelentkezőt azonban nem látok.

**Dr. Ipkovich György, a bizottság tagja:** Egy kiegészítésem lenne, amit az elején mondtam, hogy megtárgyalta az Elnökség és a Felügyelő Bizottság az előterjesztést, és egyhangúlag mindkét bizottság támogatta.

**Bokányi Adrienn, a Bizottság elnöke:** Egy olyan kiegészítésem lenne, hogy a határozati javaslatunk 4. sz. pontjában az utolsó mondatban van egy kis elírás. „*A Közgyűlés a részvény-átruházási megállapodások alapján szükséges alapszabály-módosítás elfogadását” és* nem „*módosítást elfogadását”* javasolja. Ennyi korrekciót kérnék. Hozzászólásra jelentkező nincs, a napirendi pont feletti vitát lezárom. Ezzel a kiegészítéssel a határozati javaslatról kérném a bizottság tagjait, hogy most kézfelemeléssel szavazni szíveskedjenek.

*A szavazásnál 10 fő bizottsági tag volt jelen.*

*A bizottság 8 igen szavazattal és 2 tartózkodás mellett a javaslatot elfogadta és az alábbi határozatot hozta.*

**185/2022. (IX.9.) GJB számú határozat**

A Gazdasági és Jogi Bizottság a „*Javaslat a VASIVÍZ ZRt.-t érintő integrációs folyamattal kapcsolatos döntések meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője,

Krenner Róbert, a társaság vezérigazgatója/

**Határidő:** 2022. szeptember 9.

**Bokányi Adrienn, a Bizottság elnöke:** Ezennel a bizottság ülését9 óra 16 perckor lezárom és a képviselőkkel 10 órakor a rendkívüli Közgyűlésen találkozunk. Köszönöm mindenkinek a részvételt.

Szombathely, 2022. szeptember 13.

 **(: Tóth Kálmán :) (: Bokányi Adrienn :)**

 a bizottság tagja a bizottság elnöke

 (Aláírva: ) (Aláírva: )